Skrøbelevgård er en proprietærgård, som er opført i 1669. Gården ligger i Skrøbelev Sogn, i det tidligere Langelands Nørre Herred, Svendborg Amt, Rudkøbing Kommune, nu Langeland Kommune. Gården er i de senere år blevet kaldt "Skrøbelev Gods" af den nuværende ejer, hvilket dog er uden belæg, da der aldrig har været tale om et gods: Gården har ikke været hovedgård eller sædegård, og der er heller ikke noget godstilliggende.